Aarhuus Stifts-Tidende, 1843-09-05
Metalstøber Sørensen, der i 3 Aar i Træk har nedskudt Halsen, fik atter iaar den samme Gevinst Den aftrædende Fuglekonge, Kbm. Andrup, havde i 3 Aar efter hverandre baaret Fuglekongens Baand. Hs. Majestæt har allern. resolveret, at samtlige Nationalheste, der skulle stilles til det 2det Artilleri regiment i Rendsborg af Udrederne i Veile, Ringkjøbing og Skanderborg Amter samt den Deel af Ribe Amt, der ligger norden for Kongeaaen, skulle til forud bestemt Dag og Tid, indtil videre leveres i Kolding, hvor de modtages af en fra Regimentet did sendt Officier med det behørige Mandskab og føres til Rendsborg, ligesom og efter Afbenyttelsen igjen tilbage til Kolding, i hvilken Mellemtid Udrederne ere fritagne for ethvert Ansvar for Hestene, saavelsom for Fourage til deres Underholdning samt Opstaldning. Til Hestenes Besigtigelse og Taxation ved Modtagelsen og Aflevering i Kolding anordnes en Mynstringscommission. De Udredere, der høre til Ribe Amts sydlige Deel, nemlig Loe og Møgeltønder Herreder, skulle derimod levere deres Heste i Rendsborg, og igjen afhente dem sammesteds, uden nogensomhelst anden Godtgjørelse end den, de almindelige Anordninger fastsætte. (Af et Brev fra Flensborg) Kampen mellem Agent Jensen og Advocat Rønnenkamom Vexelret og Filialbanken fortsættes endnu, skjøndt der blandt den største Deel af Flensborgs Kjøbmænd, og andre Borgere kun hersker een Mening desangaaende, den nemlig: at Vexelanordningen og Filialbanken ere ønskelige, hvilket ogsaa tydeligt kan skjønnes af det store Antal Borgere som bragte Jensen et "Hoch!" som et Tegn paa deres Høiagtelse for hans patriotiske Bestræbelser i denne vigtige Sag. Uagtet nu en saadan Yttring af Borgernes Følelser maa forekomme Enhver at være af den alleruskyldigste Slags, og ikke i nogensomhelst Henseende at kunne indeholde noget Lovstridigt eller at kunne forbydes af en Politimesters Myndighed – var dette sidste dog Tilfældet, idet Hr. Justitsr. og Politimester Niemann, deels med det Gode, deels med det Onde, søgte at hindre et saadant Hochs Udbringelse. Da Borgerne nemlig samlede sig i Borgerforeningens Locale, sendte Hr. N. Bud efter Een af Directeurerne og tilkjendegav ham, at det ikke kunde tillades at bringe Agent J. det tiltænkte Hoch, samt anmodede ham om at formaae Borgerne til at gaae hver til Sit. Hertil erklærede Directeuren, at Sligt ikke stod i hans Magt, og at han selv agtede at deeltage i Toget. Derpaa kom en civilklædt Overpolitibetjent til Borgerforeningens Locale, i samme Ærinde, men der blev betydet ham, at Justitsraaden og hans Betjente havde i civil Dragt Jntet at bestille i Borgerforeningen paa Embeds Vegne. Men pludseligt stod Politimesteren, selv i Borgernes Midte og forbød dem paa Embedsvegne at bringe Agent Jensen et "Hoch. Borgerne betydede nu Politimesteren paa det Bestemteste, at de ikke agtede at følge hans Befaling, idet de forsikkrede ham om, at de ei havde i Sinde at udføre nogen lovstridig Demonstration. Efter denne Expedition vendte Hr. Niemann sig mod en anden Kant for at forhindre Toget: han forbød nemlig Stadsmusikanten, at levere Musik dertil. Men det hialp heller ikke: Fire Borgere forlangte Musik paa deres Regning og Risico, hvilket Forlangende ogsaa blev opfyldt. J tætsluttede Skarer og i al ønskelig Orden og Rolighed droge nu Borgerne til Jensens Bolig, hvor det Politimesteren saa ubehagelige "Hoch" blev udbragt."J samme Brev fortælles endvidere, som et Beviis paa den stærke Røre der i Flensborg finder Sted i Gemytterne, at Directeurerne for den tydske Sangforening (Liedertafel), Advocat Bremer, Dr. Diedrichsen og Seminarist Hestermann, havde, skjøndt forgiæves, søgt at modarbeide det til Kongens Ære besluttede Fakkeltog, da det rygtedes, at Vexelanordningen var udstædt. Hestermann havde under Debaterne desang, sagt: at kun Faa af Flensborgs Kjøbmænd vidste Hvad Vexelret var. Men fordenne Yttring havde han midt paa Torvet maattet gjøre en offentlig Afbigt. (Fdl.)"Man vil her med Sikkerhed vide skrives der fra Haderslev – at de tvende Deputerede fra den nordslesvigske Forening, sammes Formand: Gaardmand Hans Nissen fra Hammelev, og sammes Secretair, Gaardmand L. Skau fra Sommersted, ere blevne særdeles naadigt modtagne af Hs. Maj. Kongen paa Fohr.